CELEX: 62020TN0259
Language: sl
Date: 2020-05-08 00:00:00
Title: Zadeva T-259/20: Tožba, vložena 8. maja 2020 – Ryanair/Komisija

29.6.2020   
            
            
               SL
            
            
               Uradni list Evropske unije
            
            
               C 215/59
            
         
      Tožba, vložena 8. maja 2020 – Ryanair/Komisija
      (Zadeva T-259/20)
      (2020/C 215/68)
      Jezik postopka: angleščina
      
         Stranki
      
      
         Tožeča stranka: Ryanair DAC (Swords, Irska) (zastopniki: E. Vahida, F. Laprévote, S. Rating in I. Metaxas-Maranghidis, odvetniki)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep Evropske komisije (EU) z dne 31. marca 2020 v zvezi z državno pomočjo SA.56765 (1) in
               
            
                  —
               
               
                  Evropski komisiji naloži plačilo stroškov.
               
            
                  —
               
               
                  Tožeča stranka je predlagala tudi, naj se njena tožba obravnava po hitrem postopku iz člena 23a Statuta Sodišča.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: Sklep Komisije krši nekatere določbe PDEU in splošna načela evropskega prava v zvezi s prepovedjo diskriminacije na podlagi nacionalnosti in v zvezi s prostim pretokom storitev, na katerih od konca osemdesetih let prejšnjega stoletja temelji liberalizacija letalskega prevoza v EU. Liberalizacija trga letalskih prevozov v EU je omogočila rast resnično vseevropskih nizkocenovnih letalskih družb. Sklep Komisije ne upošteva vloge takih vseevropskih letalskih družb pri zagotavljanju povezav med državami članicami EU, s tem da Franciji dovoljuje, da dodeli pomoč le tistim letalskim družbam EU, ki jim je Francija izdala operativne licence. Člen 107(2)(b) PDEU določa izjemo od prepovedi državne pomoči, vsebovane v členu 107(1) PDEU, vendar ne določa izjeme od ostalih pravil in načel PDEU.
               
            
                  2.
               
               
                  Drugi tožbeni razlog: Evropska komisija je naredila očitno napako pri presoji sorazmernosti pomoči glede na škodo, ki je bila povzročena s krizo COVID-19.
               
            
                  3.
               
               
                  Tretji tožbeni razlog: Komisija kljub obstoju resnih težav ni začela formalnega postopka preiskave in je kršila procesne pravice tožeče stranke.
               
            
                  4.
               
               
                  Četrti tožbeni razlog: S sklepom je bila kršena obveznost obrazložitve, ki jo ima Komisija.
               
            
         (1)  Sklep Evropske komisije (EU) z dne 31. marca 2020 v zvezi z državno pomočjo SA.56765 (2020/N) – France COVID-19 – Moratoire sur le paiement de taxes aéronautiques en faveur des entreprises de transport public aérien (še neobjavljena v UL).